pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คกก.นโยบายเครื่องดื่มแอลกอฮอล์แห่งชาติ เห็นชอบใช้ 5 มาตรการเฝ้าระวังและบังคับใช้กฎหมายปลอดเหล้า ช่วงสงกรานต์อย่างเคร่งครัด
วันศุกร์ที่ 17 มีนาคม 2560
คกก.นโยบายเครื่องดื่มแอลกอฮอล์แห่งชาติ เห็นชอบใช้ 5 มาตรการเฝ้าระวังและบังคับใช้กฎหมายปลอดเหล้า ช่วงสงกรานต์อย่างเคร่งครัด
คณะกรรมการนโยบายเครื่องดื่มแอลกอฮอล์แห่งชาติ เห็นชอบ 5 มาตรการเฝ้าระวังและบังคับใช้กฎหมายปลอดเหล้า ช่วงเทศกาลสงกรานต์ ปี 2560 อย่างเคร่งครัด พร้อมตั้งศูนย์รับเรื่องร้องเรียนบุหรี่และสุรา หากพบทําผิดแจ้งเรื่องได้ที่สายด่วน 1422
วันนี้ (17 มีนาคม 2560) ที่ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี พร้อมด้วย ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข และนายแพทย์โสภณ เมฆธน ปลัดกระทรวงสาธารณสุข ร่วมประชุมคณะกรรมการนโยบายเครื่องดื่มแอลกอฮอล์แห่งชาติครั้งที่ 1/2560
ศ.คลินิก เกียรติคุณ นายแพทย์ปิยะสกล กล่าวว่า การประชุมในวันนี้ ที่ประชุมเห็นชอบกับเรื่องสําคัญที่ต้องเร่งดําเนินการ คือ มาตรการเฝ้าระวังและบังคับใช้กฎหมายเพื่อลดอุบัติเหตุในช่วงเทศกาลสงกรานต์ ปี 2560 เนื่องจากช่วงเทศกาลสงกรานต์ปี 2555 – 2559 พบผู้บาดเจ็บและเสียชีวิตจากการจราจรทางถนน 137,385 คน ในจํานวนนี้เป็นผู้ที่ดื่มเครื่องดื่มแอลกอฮอล์ 44,590 คน คิดเป็นร้อยละ 32.5 ซึ่งการบาดเจ็บและเสียชีวิตสูงสุดในวันที่ 13 เมษายน และเป็นกลุ่มเยาวชนอายุ 15 – 19 ปีสูงสุด
ดังนั้น ในปีนี้กระทรวงสาธารณสุขได้ร่วมมือกับทุกหน่วยงานภาครัฐ กําหนด 5 มาตรการเฝ้าระวังและบังคับใช้กฎหมายปลอดเหล้า ช่วงสงกรานต์อย่างเคร่งครัด ได้แก่ 1.ห้ามดื่มบนทางในขณะขับขี่หรือโดยสาร 2.ห้ามขายให้บุคคลอายุต่ํากว่า 20 ปีบริบูรณ์ 3.ห้ามขายนอกเวลาที่กฎหมายกําหนด 4.มุ่งเน้นเฝ้าระวัง ตรวจเตือน ประชาสัมพันธ์กฎหมายเน้นจังหวัดเสี่ยงต่อการเกิดอุบัติเหตุ พร้อมตั้งศูนย์รับเรื่องร้องเรียนบุหรี่และสุรา หากพบทําผิดแจ้งเรื่องได้ที่สายด่วน 1422 หรือ 02-590-3342 และ 5.เฝ้าระวังรายงานผลการบาดเจ็บและเสียชีวิตจากพิษภัยแอลกอฮอล์
นอกจากนี้ ที่ประชุมยังเห็นชอบกับแผนปฏิบัติการตามยุทธศาสตร์นโยบายแอลกอฮอล์ระดับชาติ พ.ศ. 2560 – 2563 และกลไกการขับเคลื่อน ติดตามประเมินผลการควบคุมเครื่องดื่มแอลกอฮอล์ของหน่วยงานที่เกี่ยวข้องนําไปดําเนินการต่อไปอย่างเข้มแข็ง เพื่อควบคุมและลดปริมาณการบริโภคแอลกอฮอล์ของสังคม ป้องกันนักดื่มหน้าใหม่ ลดความเสี่ยงที่เกิดจากการบริโภค เช่น อุบัติเหตุ และป้องกันความรุนแรงที่เกิดจากการบริโภค
ทั้งนี้ ที่ประชุมยังเห็นชอบกับชุดข้อแนะนําสําหรับผู้ไม่สมควรดื่มสุรา ได้แก่ เด็กและเยาวชนอายุต่ํากว่า 20 ปี หญิงตั้งครรภ์ หญิงเลี้ยงลูกด้วยนมแม่ ผู้ที่ขับขี่ยานพาหนะ ผู้ที่ทํางานกับเครื่องจักรกลหรือเสี่ยงต่ออุบัติเหตุ ผู้ที่มีโรคประจําตัวและประชาชนทุกเพศทุกวัย
รัฐบาลไทย-ข่าวทำเนียบรัฐบาล-เปิดโรงงานผลิตชิ้นส่วนฯ
วันพฤหัสบดีที่ 9 มีนาคม 2560
เปิดโรงงานผลิตชิ้นส่วนฯ
บีโอไอร่วมพิธีเปิดโรงงานผลิตชิ้นส่วน
นางหิรัญญา สุจินัย เลขาธิการคณะกรรมการส่งเสริมการลงทุน ( บีโอไอ ) ร่วมพิธีเปิดโรงงานของบริษัท ไดโดะ สตีล (ประเทศไทย) จํากัด ผู้ผลิตชิ้นส่วนเหล็กทุบ ซึ่งได้รับการส่งเสริมการลงทุนจากบีโอไอ และเป็นบริษัทลูกของบริษัท ไดโดะ สตีล ประเทศญี่ปุ่น ณ นิคมอุตสาหกรรมปิ่นทอง 5 จังหวัดชลบุรี โดยอุตสาหกรรมยานยนต์และชิ้นส่วนเป็นหนึ่งในสิบอุตสาหกรรมเป้าหมายของประเทศไทยที่รัฐบาลให้ความสําคัญ และต้องการผลักดันให้เกิดการลงทุนที่ใช้เทคโนโลยีขั้นสูง
รัฐบาลไทย-ข่าวทำเนียบรัฐบาล-ก.ท่องเที่ยวฯ จับมือภาคเอกชน จัดแข่งอีสปอร์ตออนไลน์ "#แบกหมอสู้โควิด"ระดมทุนมอบสภากาชาดไทย [กระทรวงการท่องเที่ยวและกีฬา]
วันพฤหัสบดีที่ 30 เมษายน 2563
ก.ท่องเที่ยวฯ จับมือภาคเอกชน จัดแข่งอีสปอร์ตออนไลน์ "#แบกหมอสู้โควิด"ระดมทุนมอบสภากาชาดไทย [กระทรวงการท่องเที่ยวและกีฬา]
รัฐมนตรีว่าการกระทรวงการท่องเที่ยวและกีฬา (รมว.กก.) แถลงข่าวโครงการแข่งขันกีฬาอีสปอร์ตออนไลน์ เพื่อสนับสนุนนโยบาย "อยู่บ้าน หยุดเชื้อ เพื่อชาติ" ของรัฐบาล ในสถานการณ์โควิด-19 ระดมทุนเพื่อบริจาคให้แก่สภากาชาดไทย
รมว.ท่องเที่ยวและกีฬา กล่าวถึงการริเริ่มโครงการแข่งขันอีสปอร์ตออนไลน์ภายใต้ชื่องาน   #แบกหมอสู้โควิด ในครั้งนี้ว่าเป็นอีกหนึ่งกิจกรรมของกระทรวงการท่องเที่ยวและกีฬา ที่ได้ผลักดันความร่วมมือของหลายภาคส่วนให้เกิดขึ้น ได้แก่ การกีฬาแห่งประเทศไทย การท่องเที่ยวแห่งประเทศไทย รวมถึงภาคธุรกิจ ได้แก่ บริษัท พีทีจี เอ็นเนอยี จํากัด มหาชน ที่เป็นผู้สนับสนุนด้านงบประมาณการจัดงานทั้งหมด นอกจากนี้ต้องขอขอบคุณ บริษัทGarena Online(Thailand) จํากัด บริษัทNetease Gamesสําหรับการอนุญาตให้ใช้เกมส์ ซึ่งทั้งสองบริษัทเป็นเจ้าของลิขสิทธิ์ เพื่อใช้ในการแข่งขัน ทั้งยังช่วยในการประชาสัมพันธ์ในสื่อออนไลน์ของบริษัทโดยไม่คิดค่าใช้จ่ายใดๆ รวมถึงขอขอบคุณTESFสมาคมกีฬาอีสปอร์ตแห่งประเทศไทย ที่ให้ความร่วมมือเป็นอย่างดีมาโดยตลอด
เกมส์และรูปแบบการแข่งขัน#แบกหมอสู้โควิด มีการจัดแข่งขันทั้งหมด 3 เกมส์ คือArena of Valor(ROV),League of Legends(LoL) ซึ่งเป็นเจ้าของลิขสิทธิ์ในเอเชียตะวันออกเฉียงใต้ คือ บริษัทGarena Online(Thailand) จํากัด และอีกเกมส์คือIdentity VโดยมีNetease Gamesเป็นเจ้าของลิขสิทธิ์ ซึ่งจะทําการแข่งขันบนomu.ggซึ่งเป็นแพลตฟอร์มการแข่งขันEsportsออนไลน์อันดับต้นๆ ในประเทศไทย โดยมีกําหนดการแข่งขันตั้งแต่วันที่ 4 พฤษภาคม ถึง 31 กรกฎาคม 2563 โดยทุกกระบวนการของการแข่งขันครั้งนี้จะใช้ช่องทางออนไลน์ทั้งหมด ตั้งแต่การสมัครเข้าแข่งขัน การทําการแข่งขัน การถ่ายทอดสด รวมถึงช่องทางในการรับบริจาค
"ผมมีความเชื่อมั่นว่าจ
รัฐบาลไทย-ข่าวทำเนียบรัฐบาล-นายกรัฐมนตรี นำเจ้าหน้าที่ทำเนียบรัฐบาลออกกำลังกายประจำสัปดาห์
วันพุธที่ 18 มกราคม 2560
นายกรัฐมนตรี นําเจ้าหน้าที่ทําเนียบรัฐบาลออกกําลังกายประจําสัปดาห์
นายกรัฐมนตรี นําเจ้าหน้าที่ทําเนียบรัฐบาลออกกําลังกายประจําสัปดาห์
นายกรัฐมนตรี นําเจ้าหน้าที่ทําเนียบรัฐบาลออกกําลังกายประจําสัปดาห์
วันนี้ (18 มกราคม 2560) เวลา 15.00 น. ณ บริเวณด้านหน้าสนามหญ้าตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี นําเจ้าหน้าที่ทําเนียบรัฐบาลร่วมกันออกกําลังกายเพื่อเสริมสร้างร่างกายให้แข็งแรง พร้อมฝึกทักษะให้คล่องตัวสามารถนําไปต่อยอดใช้ในชีวิตประจําวันและการทํางานได้ โดยมี พลเอก วิลาศ อรุณศรี เลขาธิการนายกรัฐมนตรี พร้อมด้วยคณะผู้บริหารสํานักเลขาธิการนายกรัฐมนตรี และผู้บริหารหน่วยงานภายในทําเนียบรัฐบาล ร่วมด้วย
สําหรับกิจกรรมการออกกําลังกายในสัปดาห์นี้ นายกรัฐมนตรี เป็นผู้นําเริ่มการอุ่นเครื่องร่างกายเพื่อเตรียมความพร้อมรวมกันทุกคนก่อนที่จะแบ่งกลุ่มเล่นกีฬาประเภทต่าง ๆ โดยสัปดาห์นี้ นายกรัฐมนตรี ได้เลือกกีฬาฟุตซอลประเภททีมเน้นการทําประตูของฝั่งตรงข้าม แบ่งออกเป็น 2 ทีม ทีมละ 5 คน โดยทีมของนายกรัฐมนตรีได้เป็นผู้ทําประตูได้ 1 ลูก หลังจากนั้น นายกรัฐมนตรีได้ขอเปลี่ยนตัวเพื่อไปปฏิบัติภารกิจต่อไป
---------------------------------------------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-รอง นรม. นายจุรินทร์ ฯ ปั้นวิสาหกิจเพื่อสังคม ส่งเสริมอาชีพผู้พิการ ชูนโยบายรัฐบาลพัฒนาสังคมอย่างยั่งยืนแบบมีส่วนร่วม
วันเสาร์ที่ 5 ตุลาคม 2562
รอง นรม. นายจุรินทร์ ฯ ปั้นวิสาหกิจเพื่อสังคม ส่งเสริมอาชีพผู้พิการ ชูนโยบายรัฐบาลพัฒนาสังคมอย่างยั่งยืนแบบมีส่วนร่วม
รอง นรม. นายจุรินทร์ ฯ ปั้นวิสาหกิจเพื่อสังคม ส่งเสริมอาชีพผู้พิการ ชูนโยบายรัฐบาลพัฒนาสังคมอย่างยั่งยืนแบบมีส่วนร่วม
นางสาวรัชดา ธนาดิเรก รองโฆษกประจําสํานักนายกรัฐนตรี เปิดเผยถึงการทํางานของรัฐบาลด้านสังคมว่าได้ดําเนินการภายใต้นโยบายการพัฒนาอย่างยั่งยืนอย่างมีส่วนร่วม ซึ่งมีความคืบหน้าไปมาก เรื่องแรกคือ การขับเคลื่อนวิสาหกิจเพื่อสังคม (Social Enterprise) โดย นายจุรินทร์ ลักษณวิศิษฏ์ รองนายกรัฐมนตรีและประธานการประชุมคณะกรรมการส่งเสริมวิสาหกิจเพื่อสังคม ตั้งเป้าให้ “วิสาหกิจเพื่อสังคม” เป็นเครื่องมือหลักสู่เป้าหมายการพัฒนาอย่างยั่งยืน เพราะเป็นองค์กรที่มีวัตถุประสงค์ชัดเจนเพื่อส่งเสริมการจ้างงานแก่บุคคลผู้สมควรได้รับการส่งเสริมเป็นพิเศษ และเพื่อการแก้ไขปัญหาสังคมหรือพัฒนาชุมชน สังคม หรือสิ่งแวดล้อม มากไปกว่านั้นที่มาของรายได้ ไม่น้อยกว่าร้อยละ50 ต้องมาจากการจําหน่ายสินค้าหรือบริการ ไม่ใช่จากการบริจาค การแบ่งปันผลกําไร ต้องนําผลกําไรที่ได้ไม่น้อยกว่าร้อยละ 70 ไปทําประโยชน์เพื่อสังคม ทั้งนี้วิสาหกิจเพื่อสังคมจะได้รับสิทธิประโยชน์ด้านภาษีอากรและด้านอื่นตามที่กฏหมายกําหนด ที่ผ่านมาได้มีการประชุมคณะกรรมการฯไปแล้วหลายครั้ง การดําเนินงานต่อไปคือการรับจดทะเบียนกิจการที่ยื่นคําขอจดทะเบียนเป็นวิสาหกิจเพื่อสังคม และสรรหาผู้มีความเหมาะสมมาทําหน้าที่ผู้อํานวยการและคณะกรรมการสํานักงานส่งเสริมวิสาหกิจเพื่อสังคม
นางสาวรัชดา ยังได้เปิดเผยถึงความคืบหน้าเรื่องที่สอง นายจุติ ไกรฤกษ์ รัฐมนตรีว่าการกระทรวงพัฒนาสังคมและความมั่นคงของมนุษย์ ได้ผลักดันเรื่องการส่งเสริมการทํางานและอาชีพอิสระสําหรับคนพิการ ณ ปัจจุบันนี้ มีคนพิการที่ลงทะเบียนกับกรมส่งเสริมและพัฒนาคุณภาพชีวิตคนพิการ ประมาณ 1.8ล้านคน เป็นคนพิการในวัยแรงงาน 8 แสนคน มีงานทําแล้ว 2.2แสนคน และเป็นคนที่สามารถทํางานได้แต่ยังไม่มีงานทํา 4.5 แสนคน ดังนั้นการส่งเสริมอาชีพแก่คนพิการจึงเป็นเป้าหมายหลักสําคัญอันหนึ่ง ซึ่งทางกระทรวงฯร่วมกับหน่วยงานที่เกี่ยวข้องกําลังพัฒนาและปรับปรุงระบบการจัดหางานผ่านทางออนไลน์ www.ตลาดงานคนพิการ.com ให้มีประสิทธิภาพมากขึ้นเพื่อเชื่อมต่อข้อมูลผู้พิการ นายจ้าง และหน่วยงานภาครัฐ มากไปกว่านั้น นายจุติฯได้สั่งการเร่งขับเคลื่อนงานอื่นที่เกี่ยวข้องกับผู้พิการควบคู่กันไป อาทิ การพัฒนาทักษะการดูแลช่วยเหลือคนพิการ การสร้างเครือข่ายด้านการพัฒนาชีวิตคนพิการในชุมชน และการสร้างทัศนคติที่ถูกต้องของคนในสังคมต่อคนพิการ
จึงเห็นได้ว่า รัฐบาลมีความตั้งใจที่จะเดินหน้าสู่เป้าหมายการพัฒนาที่ยั่งยืนแบบมีส่วนร่วมและไม่ทิ้งใครไว้ข้างหลัง การส่งเสริมให้มีวิสาหกิจเพื่อสังคมเป็นการเปิดโอกาสให้องค์กรธุรกิจที่มีจุดมุ่งหมาย “แก้ปัญหาสังคมและสิ่งแวดล้อม” ได้มีบทบาทในการสร้างสรรค์สังคมให้น่าอยู่ ช่วยเหลือกันและกัน ในขณะที่กลุ่มคนพิการเป็นกลุ่มคนที่มีศักยภาพแต่ขาดโอกาสและถูกมองว่าเป็นภาระ การสร้างระบบดูแลและส่งเสริมคนพิการให้มีอาชีพและรายได้จึงเป็นการให้โอกาสคนพิการได้แสดงศักยภาพของตนเองและยืนอยู่ในสังคมอย่างมีศักดิ์ศรีเท่าเทียมกับคนที่มีร่างกายปกติ ทั้งนี้ วิสาหกิจเพื่อสังคมที่กําลังจะมีเพิ่มมากขึ้นจะเป็นการเพิ่มโอกาสการจ้างงานและการส่งเสริมอาชีพอิสระแก่คนพิการอย่างแน่นอน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญผู้มีอำนาจเต็ม ราชอาณาจักรกัมพูชาประจำประเทศไทย
วันศุกร์ที่ 17 กุมภาพันธ์ 2560
รัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญผู้มีอํานาจเต็ม ราชอาณาจักรกัมพูชาประจําประเทศไทย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ให้การต้อนรับ H.E. Mrs. Eat  Sophea เอกอัครราชทูตวิสามัญผู้มีอํานาจเต็มราชอาณาจักรกัมพูชาประจําประเทศไทย พร้อมคณะ
เมื่อวันพฤหัสบดีที่ ๑๖ กุมภาพันธ์ ๒๕๖๐ เวลา ๑๕.๐๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้การต้อนรับ
H.E. Mrs. Eat Sophea
เอกอัครราชทูตวิสามัญผู้มีอํานาจเต็มราชอาณาจักรกัมพูชาประจําประเทศไทย พร้อมคณะ
เข้าเยี่ยมคารวะรัฐมนตรีว่าการกระทรวงยุติธรรมในโอกาสพ้นจากหน้าที่
ณ ห้องรับรองกระทรวงยุติธรรม ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-บีโอไอชี้ช่องธุรกิจไทยลงทุนในยูกันดา ปูทางสินค้าไทยกระจายทั่วแอฟริกา
วันศุกร์ที่ 7 เมษายน 2560
บีโอไอชี้ช่องธุรกิจไทยลงทุนในยูกันดา ปูทางสินค้าไทยกระจายทั่วแอฟริกา
บีโอไอแนะนักธุรกิจไทยหารือภาครัฐและเอกชนจากยูกันดา หนุนคนไทยบุกลงทุนด้านการเพาะเลี้ยงสัตว์น้ํา อาหารสัตว์ เครื่องหนัง พลาสติก เพื่อขยายตลาดสินค้าไทยในประเทศประชาคมแอฟริกา  และกลุ่มตลาดร่วมแอฟริกาตะวันออกและใต้
นายโชคดี แก้วแสง รองเลขาธิการคณะกรรมการส่งเสริมการลงทุน (บีโอไอ) เปิดเผยว่า วันที่ 7 เมษายน 2560 บีโอไอจะจัดการประชุมหารือร่วมกันระหว่างนักธุรกิจไทย และตัวแทนภาครัฐและเอกชน จากประเทศยูกันดา นําโดย นางบาร์บาร่า มัลวาน่า (Ms. Barbara Mulwana) กงสุลกิตติมศักดิ์ไทยประจํายูกันดา และกรรมการสมาคมผู้ผลิตแห่งยูกันดานางโพรซี่ โฮป เอ็น คิคาบี (MS.Prosie Hope.N.KiKabi)เจ้าหน้าที่อาวุโสหน่วยงานส่งเสริมการลงทุนแห่งยูกันดา ในโอกาสที่ทั้ง 2 ท่าน เดินทางมาเยือนประเทศไทย และพร้อมจะให้ข้อมูลโอกาสทางการค้าการลงทุนระหว่างไทยและยูกันดา ซึ่งนับเป็นประโยชน์โดยตรงต่อนักธุรกิจไทยที่สนใจและอยู่ระหว่างตัดสินใจเข้าไปทําธุรกิจในอนาคต
ทั้งนี้ ยูกันดาเป็นหนึ่งในประเทศตลาดใหม่ในทวีปแอฟริกา และเป็นประเทศเป้าหมายที่บีโอไอเล็งเห็นถึงความสําคัญและส่งเสริมให้นักธุรกิจไทยพิจารณาถึงโอกาสและทางเลือกใหม่ ๆ ที่จะเข้าไปลงทุนเนื่องจากมีความพร้อมทั้งด้านศักยภาพของทรัพยากรธรรมชาติ พลังงานและแรงงาน ประกอบกับยูกันดาเป็นฐานการผลิตเพื่อส่งออกที่น่าสนใจ เนื่องจากมีอาณาเขตติดต่อ กับ 5 ประเทศ ได้แก่ เคนยา คองโก รวันดา ซูดานใต้ และแทนซาเนีย รวมถึงได้สิทธิปลอดภาษีสําหรับสินค้าที่ผลิตในยูกันดาที่ส่งออกไปยังกลุ่มประชาคมแอฟริกาตะวันออก หรือ "EAC” (East African Community) ซึ่งมีประเทศสมาชิกถึง 6 ประเทศ ประชากรรวมกว่า 165 ล้านคน และกลุ่มตลาดร่วมแอฟริกาตะวันออกและใต้ (COMESA) ที่มีประเทศสมาชิก 19 ประเทศ ประชากรรวม 480 คน
“อุตสาหกรรมที่น่าสนใจสําหรับภาคเอกชนไทยในการเข้าไปลงทุน ได้แก่ การเพาะเลี้ยงสัตว์น้ําจืด การผลิตอาหารสัตว์น้ํา เนื่องจากยูกันดามีพื้นที่ที่เป็นแม่น้ํา และทะเลสาบถึงร้อยละ 18 ของพื้นที่ทั้งหมด แต่ยังขาดองค์ความรู้และเทคนิคในการดําเนินการอย่างจริงจัง นอกจากนี้ยังมีโอกาสสําหรับการผลิต เครื่องหนัง สินค้าอุปโภคประเภท พลาสติก ที่ตลาดยังสามารถเติบโตได้ดี อย่างไรก็ตามการเข้าไปดําเนินธุรกิจจําเป็นต้องศึกษาข้อมูลรายละเอียดด้านต่างๆ รวมถึงปัญหา และอุปสรรค อย่างครบถ้วน โดยมั่นใจว่า การได้พบปะและรับฟังข้อมูลโดยตรงจากผู้แทนของยูกันดาในครั้งนี้จะทําให้นักธุรกิจไทยตัดสนใจได้ดียิ่งขึ้น” นายโชคดีกล่าว
นายโชคดี กล่าวว่า บีโอไอจะจัดให้มีกิจกรรมพบปะหารือระหว่างนักธุรกิจไทยและผู้แทนจากประเทศเป้าหมายอย่างต่อเนื่อง เพื่อเปิดโอกาสให้นักธุรกิจไทยได้เข้าถึงข้อมูลเชิงลึกและ ใช้ประกอบการตัดสินใจเข้าไปลงทุนในต่างประเทศอย่างแท้จริง พร้อมกันนี้ยังเดินหน้าจัดหลักสูตร “สร้างนักลงทุนไทยในต่างประเทศ” หรือ TOISC โดยจะมีการจัดอบรมรุ่นที่ 12-13 ภายในเดือนพฤษภาคม 2560 นี้ เพื่อให้ความรู้และข้อมูลเชิงลึกแก่นักธุรกิจไทยและสร้างความมั่นใจในการเข้าไปลงทุน ในต่างประเทศ
******************************************
รัฐบาลไทย-ข่าวทำเนียบรัฐบาล-รัฐบาลห่วงใยชาวนา จัดรถเกี่ยวข้าวให้เพียงพอ ชี้ราคาข้าวปีนี้สูงเป็นประวัติการณ์
วันอาทิตย์ที่ 4 พฤศจิกายน 2561
รัฐบาลห่วงใยชาวนา จัดรถเกี่ยวข้าวให้เพียงพอ ชี้ราคาข้าวปีนี้สูงเป็นประวัติการณ์
รัฐบาลห่วงใยชาวนา จัดรถเกี่ยวข้าวให้เพียงพอ ชี้ราคาข้าวปีนี้สูงเป็นประวัติการณ์
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า พล.อ. ประยุทธ์จันทร์โอชา นายกรัฐมนตรี ห่วงใยพี่น้องชาวนา ที่ต้องเก็บเกี่ยวผลผลิตข้าวในช่วงนี้ โดยได้รับรายงานจากกระทรวงพาณิชย์ว่า ระหว่างเดือน พ.ย.-ธ.ค.นี้ จะช่วยจัดหารถเกี่ยวข้าวในราคาที่เหมาะสมให้เพียงพอ เพื่อให้ชาวนาเก็บเกี่ยวข้าวได้ทัน ผลผลิตมีคุณภาพดี และขายได้ในราคาสูง
"นายกฯ พอใจสถานการณ์ราคาข้าวที่มีแนวโน้มสูงกว่าปีที่ผ่านมา เช่น ข้าวเปลือกหอมมะลิมีราคา 16,000 - 17,000 บาท ต่อตัน บางพื้นที่ขึ้นไปถึง 18,000 บาท สูงเป็นประวัติการณ์ เช่นเดียวกับข้าวเปลือกเจ้าทั้งสดและแห้งที่มีราคาสูง"
โฆษกประจําสํานักนายกรัฐมนตรีกล่าวว่า นอกจากการจัดหารถเกี่ยวข้าวให้เพียงพอแล้ว จะอนุญาตให้ผู้ประกอบการรถเกี่ยวข้าวขนย้ายรถเกี่ยวนวดข้าว และเก็บค่าธรรมเนียมนอกสถานที่ในอัตราต่ําสุดด้วย พร้อมกันนี้นายกรัฐมนตรีได้กําชับให้ทุกหน่วยงานไปสร้างความรู้ความเข้าใจแก่เกษตรกรถึงการเพาะปลูกอย่างยั่งยืน เพื่อให้มีรายได้ตลอดทั้งปี
...............................
สํานักโฆษก
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมพร้อมให้กำลังใจแก่บุคลากร เด็กและเยาวชนในศูนย์ฝึกฯ จ.ระยอง
วันพุธที่ 30 พฤษภาคม 2561
ม.ล.ปนัดดาฯ ตรวจเยี่ยมพร้อมให้กําลังใจแก่บุคลากร เด็กและเยาวชนในศูนย์ฝึกฯ จ.ระยอง
ม.ล.ปนัดดาฯ ตรวจเยี่ยมพร้อมให้กําลังใจแก่บุคลากร เด็กและเยาวชนในศูนย์ฝึกฯ จ.ระยอง
ในวันพุธที่ ๓๐พฤษภาคม ๒๕๖๑ เวลา ๑๐.๐๐น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยมและให้กําลังใจในการปฏิบัติหน้าที่ของผู้บริหาร ผู้ทรงคุณวุฒิ คณะครูอาจารย์
นักสังคมสงเคราะห์ ฝ่ายปกครอง และบุคลากรในสังกัด รวมทั้งปฏิบัติหน้าที่เป็นครูพิเศษ
บรรยายในวิชา “สังคมคุณธรรม : ในความเป็นชาติ” แก่เด็กและเยาวชน
ณ ศูนย์ฝึกและอบรมเด็กและเยาวชน เขต ๑จังหวัดระยอง
ม.ล.ปนัดดาฯ กล่าวว่า “ลูกหลานเยาวชนต้องมีต้นแบบในการดําเนินชีวิต เช่น เรามองไปที่ ผู้อํานวยการ
ศูนย์ฝึกและอบรมฯ และผู้อํานวยการสถานพินิจและคุ้มครองเด็กและเยาวชน ซึ่งอยู่ใกล้ตัวเราที่สุด
เสมือนเป็นคุณพ่อคุณแม่ของเรา ครูอาจารย์ ฝ่ายปกครอง หรือแม้แต่บุคคลในสังคม ในจังหวัด
ในระดับประเทศ ที่ท่านวางตัวได้อย่างเหมาะสม เรียบร้อย เป็นสุภาพชน มีความพอเพียงในชีวิต
ไม่โลภ ไม่เห่อเหิม มีความประหยัด ไม่ฟุ้งเฟ้อ หรืออีกท่านอื่นๆ ที่ลูกหลานเยาวชนมองแล้วว่าการเลียนแบบท่าน ปฏิบัติตนตามอย่างท่าน จะก่อให้เกิดความสุขความสําเร็จแก่ชีวิตเราและคนรอบข้าง กล่าวคือ
เป็นมงคลแก่ชีวิตตน หาใช่ไปดูตัวอย่างที่ผิด ทําเอาเราหลงทางกระทั่งกู่ไม่กลับ คือไม่ฟังคําแนะนํา
หรือคําทัดทานอะไรจากใครทั้งสิ้น คําพูดในภาษาอังกฤษที่ว่า 'Role Model' จึงแทบถือได้ว่า
เป็นคําประกาศิต ผิดถูก ชั่วดี สําคัญอยู่ที่ตรงนี้ เหมือนที่ปรัชญาทางการบริหารและการปกครอง
กล่าวเปรียบเปรยไว้ 'ติดกระดุมเม็ดแรกผิด เม็ดต่อไป ก็ผิดไปเรื่อยๆ' ข้อนี้อาจศึกษาได้จากบุคลิกภาพ
ของปัจเจกบุคคลที่มีความชัดเจนให้เราได้เห็นบ่อยครั้ง ได้เรียนรู้ ได้สัมผัส จดจําไว้เป็นบทเรียนชีวิต
ทั้งในเรื่องที่ถูก และเรื่องที่ผิด บทเรียนชีวิตที่สามารถเรียนรู้ด้วยตนเองและไม่เกิดความบกพร่อง
ผิดพลาดนี้ สมประโยชน์ที่สุดแล้ว”
รัฐบาลไทย-ข่าวทำเนียบรัฐบาล-นายกรัฐมนตรี พึงพอใจแนวโน้มเศรษฐกิจดีขึ้นอย่างต่อเนื่อง ดัชนีเชื่อมั่นของผู้บริโภคสูงสุดในรอบ 35 เดือน
วันอังคารที่ 6 มีนาคม 2561
นายกรัฐมนตรี พึงพอใจแนวโน้มเศรษฐกิจดีขึ้นอย่างต่อเนื่อง ดัชนีเชื่อมั่นของผู้บริโภคสูงสุดในรอบ 35 เดือน
นายกรัฐมนตรี พึงพอใจแนวโน้มเศรษฐกิจดีขึ้นอย่างต่อเนื่อง ดัชนีเชื่อมั่นของผู้บริโภคสูงสุดในรอบ 35 เดือน
วันนี้ (6 มีนาคม 2561) เวลา 13.00 น. ณ บริเวณหน้าห้องประชุมรอยัล ดุสิต บอลรูม เอ โรงแรมดุสิตธานี หัวหิน อําเภอชะอํา จังหวัดประจวบคีรีขันธ์ ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี กล่าวให้สัมภาษณ์ว่า ธนาคารแห่งประเทศไทยได้รายงานภาวะเศรษฐกิจไทยประจําเดือนมกราคม 2561 ต่อที่ประชุมคณะรัฐมนตรี ซึ่งโดยภาพรวมดีขึ้นในทุกด้าน และต้องติดตามสถานการณ์ต่อไป ส่วนทางสมาคมผู้ค้าปลีกไทย คาดการณ์จีดีพี ประจําปี 2561 ว่าจะขยายตัว 3.8 - 4.0 % ซึ่งเป็นผลสืบเนื่องมาจากปัจจัยการใช้จ่ายและการลงทุนของภาครัฐ การขยายตัวของการบริโภค นอกจากนี้สมาคมขนส่งสินค้าทางเรือแห่งประเทศไทย ได้คาดการณ์ว่า การส่งออกของประเทศไทยในปี 2561 จะขยายตัวได้ 5.5% ส่วนด้านธุรกิจออนไลน์ แนวโน้มน่าจะขยายตัวได้ถึง 22 %
ทั้งนี้ นายกรัฐมนตรี กล่าวเพิ่มเติมว่า สถานการณ์ค่าเงินบาทที่อ่อนตัวลงในขณะนี้ อันเป็นผลมาจากตลาดหลักทรัพย์ในต่างประเทศอยู่ในเกณฑ์สูงกว่า 1,800 กว่าจุด ซึ่งไม่ได้เกิดประโยชน์เฉพาะผู้เล่นหุ้นเท่านั้น แต่ยังส่งผลให้บริษัทที่จดทะเบียนในตลาดหลักทรัพย์มีผลประกอบการที่ดี และส่งผลดีต่อพนักงานบริษัททําให้มีรายได้และโบนัสเพิ่มมากขึ้น
นายกรัฐมนตรีกล่าวย้ําอีกว่า โดยส่วนตัวแล้วมีความพึงพอใจในแนวโน้มเศรษฐกิจและค่าดัชนีความเชื่อมั่นของผู้บริโภค และคาดการณ์ว่าเศรษฐกิจในปี 2561 จะขยายตัวเพิ่มขึ้นอีก โดยรัฐบาลมีความพยายามในการกระตุ้นเศรษฐกิจของประเทศให้ดีขึ้นตามลําดับ ทั้งนี้ ต้องอาศัยปัจจัยหลายๆด้านประกอบกัน อย่างไรก็ตาม รัฐบาลยังคงดูแลและให้ความสําคัญกับภาคการเกษตรและกลุ่มประชาชนผู้มีรายได้น้อย จึงได้นําโครงการไทยนิยมยั่งยืนไปส่งเสริมและพัฒนาด้านการประกอบอาชีพให้แก่ประชาชนมากขึ้น
................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลจัดช่องทางให้ประชาชนตอบ 4 คำถามของนายกรัฐมนตรี
วันศุกร์ที่ 7 กรกฎาคม 2560
รัฐบาลจัดช่องทางให้ประชาชนตอบ 4 คําถามของนายกรัฐมนตรี
นายกรัฐมนตรี ชวนให้คนไทยได้ช่วยกันคิดถึงอนาคตของประเทศร่วมกัน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดช่องทางรับความเห็นเกี่ยวกับ 4 คําถามของนายกรัฐมนตรี เพื่อกระตุ้นให้ประชาชนมีส่วนร่วมในการบริหารบ้านเมืองตามหลักประชาธิปไตย โดยใน กทม. ประชาชนเดินทางไปได้ที่ศูนย์ดํารงธรรมกระทรวงมหาดไทย ศูนย์บริการประชาชนสํานักนายกรัฐมนตรี ศูนย์รับเรื่องราวร้องทุกข์ กทม. ศูนย์บริการประชาชนสํานักงานเขต จุดบริการในห้างสรรพสินค้าและสถานีรถไฟฟ้า โรงเรียนและศูนย์บริการสาธารณสุขในสังกัด กทม. ส่วนในภูมิภาคให้ไปที่ศูนย์ดํารงธรรมจังหวัดและอําเภอ ศูนย์บริการร่วมจังหวัดในห้างสรรพสินค้าพร้อมกับบัตรประชาชน ทั้งนี้ นายกรัฐมนตรีไม่ได้ให้ความสําคัญกับเรื่องปริมาณ หรือข้อสรุปว่าจะเห็นด้วยหรือไม่เห็นด้วย แต่ต้องการให้คนไทยเป็นส่วนหนึ่งในการกําหนดอนาคตประเทศร่วมกัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดกิจกรรมขับร้องเพลงชาติไทย เนื่องในวันพระราชทานธงชาติไทย และครบรอบ 100 ปี ธงชาติไทย
วันพฤหัสบดีที่ 28 กันยายน 2560
กระทรวงอุตสาหกรรม จัดกิจกรรมขับร้องเพลงชาติไทย เนื่องในวันพระราชทานธงชาติไทย และครบรอบ 100 ปี ธงชาติไทย
รองปลัดกระทรวงอุตสาหกรรม เป็นประธานจัดกิจกรรมขับร้องเพลงชาติไทย เนื่องในวันพระราชทานธงชาติไทย และครบรอบ 100 ปี ธงชาติไทย ณ ห้องโถง ชั้น 1 สํานักงานปลัดกระทรวงอุตสาหกรรม
วันนี้ 28 กันยายน 2560 นายสมคิด วงศ์ไชยสุวรรณ รองปลัดกระทรวงอุตสาหกรรม เป็นประธานจัดกิจกรรมขับร้องเพลงชาติไทย เนื่องในวันพระราชทานธงชาติไทย และครบรอบ 100 ปี ธงชาติไทย เพื่อเป็นการรําลึกถึงพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ที่ทรงพระราชทานธงไตรรงค์ให้เป็นธงชาติของประเทศไทย และเพื่อให้เห็นถึงความสําคัญในฐานะที่ธงชาติไทยเป็นสัญลักษณ์แห่งการร่วมแรงร่วมใจเป็นหนึ่งเดียวของคนไทย รัฐบาลได้ประกาศให้วันที่ 28 กันยายนของทุกปี เป็น “วันพระราชทานธงชาติไทย” และจัดให้มีพิธีการเชิญธงชาติขึ้นสู่เสาในเวลา 08.00 น. หรือแปดโมงเช้าในวันนี้ขึ้นเป็นกรณีพิเศษ โดยมีคณะผู้บริหาร ข้าราชการ และพนักงานกระทรวงอุตสาหกรรม ร่วมกิจกรรม ณ ห้องโถง ชั้น 1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รมว.แรงงาน เป็นประธานในพิธี MOU 3 หน่วยงานรัฐ เอกชน สร้างวัฒนธรรมปลอดภัยในสถานศึกษา
วันพุธที่ 20 มิถุนายน 2561
รมว.แรงงาน เป็นประธานในพิธี MOU 3 หน่วยงานรัฐ เอกชน สร้างวัฒนธรรมปลอดภัยในสถานศึกษา
รัฐมนตรีว่าการกระทรวงแรงงาน เป็นประธานในพิธีเปิดโครงการ “Safety Thailand ในสถานศึกษากับเยาวชน    สู่วัยแรงงาน” พร้อมเป็นประธานในพิธีลงนามความร่วมมือระหว่าง กรมสวัสดิการและคุ้มครองแรงงาน กรุงเทพมหานคร และสภาอุตสาหกรรมแห่งประเทศไทย สร้างวัฒนธรรมความปลอ
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน กล่าวในฐานะเป็นประธานในพิธีเปิดโครงการ “Safety Thailand ในสถานศึกษากับเยาวชนสู่วัยแรงงาน” และพิธีลงนามความร่วมมือ “การสร้างวัฒนธรรมความปลอดภัย สู่สถานศึกษา” ระหว่างกรมสวัสดิการและคุ้มครองแรงงาน กรุงเทพมหานคร และสภาอุตสาหกรรมแห่งประเทศไทย วันพุธที่ 20 มิถุนายน 2561 ณ ห้องประชุมจอมพล ป. พิบูลสงคราม กระทรวงแรงงาน ว่า รัฐบาลให้ความสําคัญกับการดําเนินการด้านความปลอดภัย อาชีวอนามัย และสภาพแวดล้อมในการทํางาน โดยมีนโยบายหลัก 3 ประการ คือ 1.สร้างการรับรู้และจิตสํานึกด้านความปลอดภัยฯ 2.เคร่งครัดการบังคับใช้กฎหมายเพื่อให้เกิดความปลอดภัยฯ และ 3.สร้างกลไกประชารัฐในการดําเนินการด้านความปลอดภัยฯ ภายใต้แผนยุทธศาสตร์การขับเคลื่อนระเบียบวาระแห่งชาติ “แรงงานปลอดภัยและสุขภาพอนามัยดี”และแผนปฏิบัติการตามโครงการความปลอดภัยและอาชีวอนามัยของประเทศไทย (SafetyThailand) มีเป้าหมายหลักคือการสร้างวัฒนธรรมความปลอดภัยเชิงป้องกัน และวิสัยทัศน์อุบัติเหตุจากการทํางานเป็นศูนย์ โดยมีกลไกสําคัญ คือ การสร้างความตระหนักรู้และปลูกจิตสํานึกด้านความปลอดภัยฯ การพัฒนาพฤติกรรมการทํางานและการดํารงชีวิตภายใต้แนวคิด “ปลอดภัยไว้ก่อน มีสติก่อนเริ่ม” พร้อมปรับเปลี่ยนและลดพฤติกรรมเสี่ยงตั้งแต่วัยเยาว์ ดังนั้น นักเรียน นักศึกษา จึงเป็นเป้าหมายหลักเนื่องจากเป็นบุคลากรกําลังแรงงานที่มีความสําคัญของชาติในอนาคต อีกทั้งเป็นการเตรียมความพร้อมก่อนเข้าสู่ตลาดแรงงาน โดยเน้นให้ความรู้ สร้างความเข้าใจและตระหนักถึงความปลอดภัยฯ ควบคู่ไปกับการพัฒนาองค์กร พัฒนาศักยภาพทางเทคนิควิชาการในการประกอบอาชีพอย่างมีประสิทธิภาพ ซึ่งโครงการนี้มีกิจกรรมประกวดสถานศึกษาปลอดภัย เป็นการดําเนินการภายใต้บันทึกความร่วมมือการสร้างวัฒนธรรมความปลอดภัยสู่สถานศึกษา ระหว่างภาครัฐและเอกชนในการส่งเสริมให้มีกิจกรรมเรื่องความปลอดภัยให้แก่นักเรียน นักศึกษา ก่อให้เกิดวัฒนธรรมในเชิงป้องกัน ซึ่งจะทําให้นําไปสู่การลดอัตราการประสบอันตรายลดลง เป็นไปตามวัตถุประสงค์ของโครงการ Safety Thailand ต่อไป
“นอกจากนี้ในงานดังกล่าว รัฐมนตรีว่าการกระทรวงแรงงานมอบรางวัลเชิดชูเกียรติ สถานศึกษาปลอดภัยต้นแบบดีเด่น แก่โรงเรียนสุเหร่าจรเข้ขบ (กุลางกูรอุปถัมภ์) สังกัดกรุงเทพมหานคร ซึ่งมีการจัดกิจกรรมด้านความปลอดภัยในแก่นักเรียน และบุคลากรด้านการศึกษาของโรงเรียนมาอย่างต่อเนื่องด้วย” รัฐมนตรีว่าการกระทรวงแรงงานกล่าว